Rannsóknir Stefaníu hafa beinst að því hvaða ónæmisglæða má nota sem hjálparefni til að efla svörun gegn bóluefnum og á hvaða þætti ónæmiskerfisins þeir hafa áhrif á . Stefanía sýndi með rannsóknum sínum fyrst allra fram á að með því að gefa nýburamúsum ákveðinn ónæmisglæði með bóluefni , þroskuðust kímstöðvar í eitilvef fyrr en ella . Einnig hefur hlutverk og þroskun stýrifrumna verið rannsakað , og hvort ónæmisglæðar nái að yfirvinna bæliáhrif þeirra og bæta ónæmisminni hjá nýburamúsum . Stefanía hefur kennt ónæmisfræði við Læknadeild og Hjúkrunarfræðideild frá 2011 , sem dósent frá 2017 . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .